Source: https://www.riigiteataja.ee/akt/112032019023
Timestamp: 2019-11-13 08:49:55+00:00

Document:
Müokardiinfarktiregistri põhimäärus – Riigi Teataja
Müokardiinfarktiregistri põhimäärus
Müokardiinfarktiregistri põhimäärus - sisukord
§ 7 Andmete esitajad ja esitamise viis
§ 8 Tervishoiuteenuse osutaja esitatavad andmed
RT I, 12.03.2019, 23
Vastu võetud 06.03.2019 nr 18
Määrus kehtestatakse rahvatervise seaduse § 144 lõike 4 alusel.
(1) Müokardiinfarktiregister (edaspidi register) on rahvatervise seaduse alusel asutatud riiklik andmekogu.
(2) Registrit peetakse müokardiinfarkti haigestumuse ja müokardiinfarktihaigete elumuse analüüsimiseks, tervishoiuteenuse korraldamiseks, tervisepoliitika väljatöötamiseks, diagnostika ja ravi käsitluse hindamiseks ning statistika ja teadusliku uurimistöö, sealhulgas epidemioloogiliste uuringute tegemiseks.
(4) Registri ingliskeelne nimetus on Estonian Myocardial Infarction Register.
1) juhib registri pidamist ning annab volitatud töötlejale vajalikke juhiseid ja korraldusi;
2) korraldab koostöös volitatud töötlejaga e-teenuste loomist ja registri elektroonilist andmevahetust teiste andmekogudega;
3) täidab muid vastutava töötleja ülesandeid õigusaktides sätestatud ulatuses.
1) vastutab oma ülesannete piires registri haldamise seaduslikkuse ja isikuandmete töötlemise nõuete täitmise eest;
2) teeb või hangib registri pidamiseks vajalikud analüüsi- ja arendustööd ning korraldab tööde testimise;
4) tagab andmete igapäevase kogumise, haldamise, säilitamise ja hävitamise;
6) tagab teenust puudutavate intsidentide käsitlemise ning teavitab registri andmete töötlemisel avastatud rikkumistest kohe vastutavat töötlejat;
9) teavitab viivitamata vastutavat töötlejat registri pidamist või kasutamist takistavatest probleemidest;
10) koostab registriandmete põhjal statistilisi ülevaateid ja teeb analüüse tervisepoliitika kujundamiseks ja mõju hindamiseks;
11) teeb registri vastutavale töötlejale ettepanekuid registri arendamiseks;
12) täidab muid volitatud töötleja ülesandeid õigusaktides sätestatud ulatuses.
(1) Registriandmete kaitse tagatakse käideldavuse, tervikluse ja konfidentsiaalsuse parameetrite hindamise kaudu vastavalt riigi infosüsteemide turvameetmete süsteemi nõuetele.
§ 7. Andmete esitajad ja esitamise viis
(1) Registrile esitab müokardiinfarktijuhte nii elupuhuselt kui ka pärast surma diagnoosiv ja müokardiinfarktihaiget raviv tervishoiuteenuse osutaja.
(2) Registrile esitatakse andmed iga müokardiinfarktijuhu kohta järgmiste rahvusvahelise haiguste ja tervisega seotud probleemide statistilise klassifikatsiooni kümnendas väljaandes (RHK-10) loetletud diagnooside järgi:
1) äge müokardiinfarkt (I21.0–I21.9);
2) korduv müokardiinfarkt (I22.0–I22.9).
(3) Registrile esitatakse andmed elektroonselt. Andmete elektroonsel esitamisel kasutatakse e-identimist.
§ 8. Tervishoiuteenuse osutaja esitatavad andmed
(1) Müokardiinfarktihaige üldandmed:
3) ees- ja perekonnanimi.
(2) Müokardiinfarktihaige varasemate südame-veresoonkonnahaiguse diagnooside ja protseduuride andmed:
1) müokardiinfarkti diagnoos ja diagnoosimise aasta;
2) stenokardia esinemine;
3) krooniline südamepuudulikkus;
4) ajuinfarkt;
5) perifeersete arterite haigused;
6) koronaarangioplastika;
7) aortokoronaarne šunteerimine.
(3) Müokardiinfarktihaige haigestumise riskitegurid:
1) pikkus (cm) ja kaal (kg);
2) tavategevus;
4) diabeedi diagnoos, sealhulgas käesoleval haiglaravil diagnoositud;
5) arteriaalne hüpertensioon;
6) perekonnaanamneesis varajane südame isheemiatõbi;
7) düslipideemia.
(4) Müokardiinfarktihaige andmed haiglasse saabumisel:
1) ataki algusaeg (kuupäev ja kellaaeg);
2) aeg esimeste sümptomite algusest kuni esimese meditsiinilise kontaktini (kuupäev ja kellaaeg);
3) ületoomine teisest tervishoiuasutusest või osakonnast;
4) haiglaravile ja osakonda saabumise kuupäev ning kellaaeg;
9) elektrokardiogrammi rütm, QRS kirjeldus ja ST segmendi muutused.
(5) Müokardiinfarktihaigele osutatud raviteenuse ja manustatud ravimite andmed haiglas oleku ajal:
1) ravimiuuringus osalemine;
4) glükoproteiin IIb/IIIa inhibiitorid;
5) β-blokaatorid;
6) Ca-kanali blokaatorid;
7) diureetikumid;
8) mineralokortikoidi/aldosterooni retseptorite antagonistid;
16) muud lipiidide taset langetavad ravimid;
18) diabeedi ravi;
19) trombolüütiline ravi ja selleks kasutatud ravim ning põhjus miks trombolüüsi ei tehtud;
20) teises tervishoiuasutuses trombolüüsi tegemine;
21) koronaarangiograafia tegemine, selle kuupäev ja kellaaeg;
22) koronaarangiograafia valem;
23) koronaarangioplastika tegemine, selle kuupäev ja kellaaeg;
24) TIMI vool;
25) stendi kasutamine;
26) punktsiooni koht (arteria radialis, arteria femoralis);
27) sulguri kasutamine ja paigaldamise kuupäev;
28) aortokoronaarne šunteerimine, selle kuupäev ja kellaaeg;
29) elektrokardiostimulatsiooni kasutamine;
30) teised invasiivravi protseduurid;
31) ehhokardiograafia tegemine;
33) laboriuuringud (kolesterool, triglütseriidid, eGFR vms) ja nende tulemused.
(6) Müokardiinfarktihaigel tekkinud tüsistused haiglas oleku ajal:
1) äkksurm;
2) kardiogeenne šokk ja/või kopsuturse;
3) uus südamelihase infarkt;
5) stenokardia kordumine ravi foonil;
6) verejooks;
7) mehhaanilised komplikatsioonid.
(7) Müokardiinfarkti diagnoosi andmed:
2) NSTEMI/STEMI diagnoos haiglast lahkumisel;
3) võimalik periprotseduraalne/perioperatiivne atakk;
4) põhihaiguse diagnoos vastavast tervishoiuteenuse dokumendist (RHK-10 diagnoos I21 või I22);
5) infarktitüüp (I–V);
6) teised kliinilised diagnoosid.
(8) Müokardiinfarktihaigele antud ravisoovituse andmed haiglast lahkumisel:
4) diureetikumid;
5) mineralokortikoidi/aldosterooni retseptorite antagonistid;
7) AKE-inhibiitorid;
8) angiotensiin II retseptori blokaatorid;
9) Ca-kanali blokaatorid;
10) nitraadid;
11) statiinid;
12) diabeedi ravi.
(9) Haiglast lahkumise ja surma andmed:
1) haiglast lahkumise kuupäev, kellaaeg ja koht (koju, üleviimine teise tervishoiuasutusse vms);
2) surmakuupäev, kellaaeg ja surma põhjus;
3) lahangu tegemine;
4) lahanguleid;
5) lahanguleiu kokkuvõte.
(10) Tervishoiuteenuse osutaja ja andmete esitamise andmed:
1) tervishoiuteenuse osutaja nimi, aadress, registrikood, juhatuse esindaja ees- ja perekonnanimi;
2) andmete esitaja isikukood, ees- ja perekonnanimi, ametikoht, struktuuriüksus, telefon ja e-post;
3) müokardiinfarktihaige ravi eest vastutava tervishoiutöötaja ees- ja perekonnanimi, ametikoht, struktuuriüksus, eriala ja eriala kood ning tervishoiutöötajate riikliku registri kood;
(11) Registrisse kantakse andmeid Eestis alaliselt viibivate isikute kohta.
(1) Rahvastikuregister edastab registrile:
1) käesoleva määruse § 8 lõikes 1 nimetatud andmed;
2) müokardiinfarktihaige elukoha andmed (maakond, lisavalikuna Tallinn/Tartu);
3) isiku Eestisse saabumise ja Eestist lahkumise aja.
(2) Surma põhjuste register edastab registrile:
1) surmakuupäeva;
2) surma põhjuse, sealhulgas vahetu, varasema, alg- ja välispõhjuse;
3) suremispaiga.
(3) Haigekassa andmekogu edastab registrile raviarvetel olevad rahvusvahelise haiguste ja tervisega seotud probleemide statistilise klassifikatsiooni kümnendas väljaandes (RHK-10) loetletud diagnoosid.
(4) Retseptikeskus edastab registrile:
1) andmed müokardiinfarktihaige prognoosi mõjutavate ravimite väljakirjutamise ja annuste kohta (ATC kood) – diabeedi raviks kasutatavad ained (A10), tromboosivastased ained (B01), diureetikumid (C03), beetablokaatorid (C07), reniin-angiotensiinsüsteemi toimivad ained (C09) ja lipiidisisaldust muutvad ained (C10);
2) diagnoosi retseptil (RHK-10) ja retsepti väljakirjutamise kuupäeva;
3) väljakirjutatud ravimite väljaostmise fakti ja kuupäeva.
(5) Andmevahetus andmeandjatega toimub riigi infosüsteemide andmevahetuskihi kaudu või muul kokkulepitud elektroonset teabevahetust võimaldaval viisil.
(1) Volitatud töötleja sõlmib tervishoiuteenuse osutajaga kokkuleppe, milles määratakse vastutav isik andmete registrisse kandmiseks.
(2) Andmed esitatakse registrile müokardiinfarktihaige haiglaravilt lahkumise või surmale järgneva kuu 14. kuupäevaks.
(3) Andmete õigsuse ja õigeaegse esitamise eest vastutab andmete esitaja.
(4) Registrisse andmete esitamata jätmise või vea ilmnemise korral parandab andmete esitaja andmed registris esimesel võimalusel.
(5) Registrisse kantud andmete õigsuse kontrollimiseks ja andmete tervikluse tagamiseks on registri volitatud töötlejal õigus teha andmete esitajale täpsustavaid päringuid.
Volitatud töötleja tagab infotehnoloogiliste vahenditega registris tehtud logid kande vaatamise, lisamise, muutmise ja kustutamise ning tervishoiuteenuse osutaja poolt andmetes tehtud paranduste kohta, võimaldades tuvastada töötlemistoimingu teinud isiku ja töötlemise aja.
(2) Registrist väljastatavate andmete õigsuse eest vastutab volitatud töötleja.
(3) Volitatud töötleja väljastab üks kord kalendriaastas Tervise Arengu Instituudile pseudonüümitud andmed tervisestatistika tegemiseks.
(4) Volitatud töötleja avaldab avalikkusele asutuse veebilehel registri andmete põhjal koostatud statistilised andmed isikustamata kujul.
(5) Tervishoiuteenuse osutajale võimaldatakse juurdepääs tema esitatud andmete statistilistele aruannetele isikustamata kujul.
(6) Volitatud töötleja peab arvestust selle üle, kellele, mis eesmärgil, millal, millisel viisil ja milliseid andmeid on registrist väljastatud või muul moel töödeldud.
(2) Registri logi säilitatakse viis aastat andmete tekkimisest.
(1) Vabariigi Valitsuse 15. detsembri 2011. a määruse nr 156 „Müokardiinfarktiregistri asutamine ja registri pidamise põhimäärus” alusel loodud registri andmeid säilitatakse tähtajatult.
(2) Registris töödeldakse andmeid Q-saki olemasolu, stresstesti tegemise ja stresstesti tulemuste kohta, mis on kogutud enne käesoleva määruse jõustumist.
(2) Määruse § 9 lõiked 3 ja 4 jõustuvad 1. jaanuaril 2021. a.

References: § 7

§ 8
 § 144

§ 7

§ 8
 § 8
 § 9